ທ່ານນາຍົກລັດຖະມົນຕີ ຫງວຽນຊວນຟຸກຕ້ອນຮັບການນຳບັນດາອົງການການເງິນແລະວິສາຫະກິດສາກົນ
ທ່ານນາຍົກລັດຖະມົນຕີ ຫງວຽນຊວນຟຸກ ແລະ ທ່ານ Jim Yong Kim,
ປະທານທະນາຄານໂລກ (WB)
ໃນຂອບເຂດເຂົ້າຮ່ວມບັນດາການເຄື່ອນໄຫວໃນກອງປະຊຸມປະຈຳປີເວທີປາໄສເສດຖະກິດໂລກ (WEF) ຢູ່ Davos, ປະເທດ ສະວິດ, ຕອນເຊົ້າວັນທີ 19/1, ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ຕ້ອນຮັບທ່ານ Jim Yong Kim, ປະທານທະນາຄານໂລກ (WB), ທ່ານ Roberto Azevedo, ຜູ້ອຳນວຍການໃຫຍ່ອົງການການຄ້າໂລກ (WTO), ທ່ານ Jack Ma, ປະທານກຸ່ມບໍລິສັດ Alibaba.
ທີ່ການຕ້ອນຮັບທ່ານ Jim Yong Kim, ປະທານທະນາຄານໂລກ (WB), ທ່ານນາຍົກລັດຖະມົນຕີ ຫງວຽນຊວນຟຸກ ໄດ້ຕີລາຄາສູງບົດບາດ ແລະ ການປະກອບສ່ວນສຳຄັນຂອງ WB ໃນການພັດທະນາເສດຖະກິດ - ສັງຄົມຢູ່ຫວຽດນາມ ແລະ ຂອບອົກຂອບໃຈ WB ທີ່ໄດ້ຕັ້ງໜ້າສະໜັບສະໜູນ ຫວຽດນາມ.
ສ່ວນທ່ານ Jim Yong Kim, ປະທານທະນາຄານໂລກ (WB) ໄດ້ຢັ້ງຢືນວ່າ WB ສືບຕໍ່ໜູນຊ່ວຍ ຫວຽດນາມ ໃຫ້ບັນລຸໄດ້ບັນດາຄາດໝາຍພັດທະນາໃນໄລຍະຈະມາເຖິງ.
ທີ່ການຕ້ອນຮັບທ່ານ Roberto Azevedo, ຜູ້ອຳນວຍການໃຫຍ່ອົງການການຄ້າໂລກ (WTO), ທ່ານນາຍົກລັດຖະມົນຕີ ຫງວຽນຊວນຟຸກ ຢັ້ງຢືນວ່າ ຫວຽດນາມ ຖືເປັນສຳຄັນບົດບາດຂອງລະບົບການຄ້າຫຼາຍຝ່າຍດ້ວຍແກ່ນສານແມ່ນ WTO, ປະກາດ ຫວຽດນາມໄດ້ໃຫ້ສັດຕະຍາບັນອະນຸສັນຍາປັບປຸງສັນຍາກ່ຽວກັບບັນດາແງ່ມູມທີ່ກ່ຽວຂອງເຖິງການຄ້າຂອງຊັບສິນທາງປັນຍາ.
ທີ່ການຕ້ອນຮັບທ່ານ Jack Ma, ປະທານກຸ່ມບໍລິສັດ Alibaba (ປະເທດຈີນ), ທ່ານນາຍົກລັດຖະມົນຕີ ຫງວຽນຊວນຟຸກ ເນັ້ນໜັກວ່າການພົວພັນຮ່ວມມືດ້ານເສດຖະກິດ ຫວຽດນາມ - ຈີນ ໃນຊຸມປີມໍ່ມານີ້ສືບຕໍ່ພັດທະນາຢ່າງຕັ້ງໜ້າ, ທ່ານໄດ້ຢັ້ງຢືນວ່າ ລັດຖະບານ 2 ປະເທດຍາມໃດກໍ່ສ້າງເງື່ອນໄຂສະດວກໃຫ້ບັນດາວິສາຫະກິດ 2 ປະເທດເພີ່ມທະວີການຮ່ວມມືດຳເນີນທຸລະກິດ, ລົງທຶນໃນບັນດາຂົງເຂດທີ່ທັງ 2 ປະກາດພ້ອມກັນມີຜົນປະໂຫຍດ.
(ແຫຼ່ງຄັດຈາກ VOV)